**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/28808-2/2024.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 2024. november 13-án tartott nyílt ülésének jegyzőkönyvéből**

Napirend elfogadása:

**194/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága az Előterjesztés a Hóvirág utca fejlesztése projekt többlet önerő igényének 108/2024. évi (III.21.) határozat kiegészítésérőlcímű anyagot napirendre veszi.**

**195/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja a módosított napirendi javaslatot.**

**Napirend:**

1. Előterjesztés a Hajdúszoboszlói Városi Televízió részére pótelőirányzat biztosítására (képviselő-testületi ülés 16. napirend)

Előterjesztő: Dr. Morvai Gábor jegyző

1. Előterjesztés Hajdúszoboszló Város Önkormányzata és a Hajdúszoboszlói AERO CLUB Hajdúszoboszló Sportegyesület között fennálló hasznosítási szerződésben foglaltak betartásának ellenőrzése (csak bizottsági anyag)

Előterjesztő: Dr. Morvai Gábor jegyző

1. Előterjesztés árverésen értékesítendő ingatlanról (képviselő-testületi ülés 14. napirend)

Előterjesztő: Dr. Morvai Gábor jegyző

1. Előterjesztés a Magyar Mélyépítő Kft. kérelméről (képviselő-testületi ülés 06. napirend)

Előterjesztő: Dr. Morvai Gábor jegyző

1. Előterjesztés a Pénzügyi és Gazdasági Bizottság elnökhelyettesének megválasztására (szóbeli előterjesztés)

Előterjesztő: Harsányi István bizottsági elnök

1. Előterjesztés Hajdúszoboszló Város Önkormányzata Képviselő-testületének az önkormányzat 2024. évi költségvetéséről szóló 4/2024. (II. 22.) önkormányzati rendelete módosításáról (képviselő-testületi ülés 02. napirend)

Előterjesztő: Czeglédi Gyula polgármester

1. Előterjesztés a Kovács Máté Városi Művelődési Központ és Könyvtár részére pótelőirányzat biztosítására (képviselő-testületi ülés 17. napirend)

Előterjesztő: Dr. Morvai Gábor jegyző

1. Előterjesztés a Sarkcsillag 424 Kft. kérelméről (képviselő-testületi ülés 10. napirend)

Előterjesztő: Dr. Morvai Gábor jegyző

1. Előterjesztés Hajdúszoboszló Város Önkormányzata Képviselő-testületének a helyi adókról szóló 22/2012. (XI. 29.) önkormányzati rendelete módosításáról (képviselő-testületi ülés 03. napirend)

Előterjesztő: Dr. Sléder Tamás aljegyző

1. Előterjesztés az Aero Club HSE kérelméről (képviselő-testületi ülés 07. napirend)

Előterjesztő: Dr. Morvai Gábor jegyző

1. Előterjesztés a Szent István parkban található közterület eltérő használatáról (dodgem) (képviselő-testületi ülés 08. napirend)

Előterjesztő: Dr. Morvai Gábor jegyző

1. Előterjesztés a Szent István parkban található közterület eltérő használatáról (teázó) (képviselő-testületi ülés 09. napirend)

Előterjesztő: Dr. Morvai Gábor jegyző

1. Előterjesztés a 2475/13. és 2475/27. hrsz-ú ingatlanokat érintő HÉSZ módosítására (képviselő-testületi ülés 11. napirend)

Előterjesztő: Dr. Morvai Gábor jegyző

1. Előterjesztés a Habi Kft. területhasználat iránti kérelméről (képviselő-testületi ülés 12. napirend)

Előterjesztő: Dr. Morvai Gábor jegyző

1. Előterjesztés a napvitorla alatti pavilonokról (képviselő-testületi ülés 13. napirend)

Előterjesztő: Dr. Morvai Gábor jegyző

1. Előterjesztés tulajdonosi hozzájárulás kiadására a Hajdúszoboszló 2475/19., 2475/26., 2477/4., 2667/58. hrsz-ú ingatlanon létesülő napelemes kiserőmű, valamint 20 kV-os termelői kábel építéséhez (képviselő-testületi ülés 15. napirend)

Előterjesztő: Dr. Morvai Gábor jegyző

1. Előterjesztés a társasházak felújításának pénzügyi támogatásáról szóló 9/2020. (IV. 23.) önkormányzati rendelet módosítására (képviselő-testületi ülés 19. napirend)

Előterjesztő: Szilágyiné Pál Gyöngyi irodavezető

1. Előterjesztés pályázat benyújtásáról külterületi utak felújítására vonatkozóan (képviselő-testületi ülés 20. napirend)

Előterjesztő: Szilágyiné Pál Gyöngyi irodavezető

1. Előterjesztés a jégpálya üzemeltetésével kapcsolatosan (képviselő-testületi ülés 21. napirend)

Előterjesztő: Szilágyiné Pál Gyöngyi irodavezető

1. Előterjesztés a Bányász-Arany János utcák kereszteződésben köztéri térfigyelő kamera telepítésével kapcsolatosan (képviselő-testületi ülés 22. napirend)

Előterjesztő: Szilágyiné Pál Gyöngyi irodavezető

1. Előterjesztés városüzemeltetési feladatok többletforrás igényéről (képviselő-testületi ülés 24. napirend)

Előterjesztő: Szilágyiné Pál Gyöngyi irodavezető

1. Előterjesztés a víztorony felújítási munkálatai várható megkezdésével kapcsolatosan (képviselő-testületi ülés 25. napirend)

Előterjesztő: Szilágyiné Pál Gyöngyi irodavezető

1. Előterjesztés felsőoktatási ösztöndíjpályázat megalkotásáról (képviselő-testületi ülés 27. napirend)

Előterjesztő: Czeglédi Gyula polgármester

1. Előterjesztés a Hóvirág utca fejlesztése projekt többlet önerő igényének 108/2024. évi (III.21.) határozat kiegészítéséről

Előterjesztő: Szilágyiné Pál Gyöngyi irodavezető

Tájékoztatók, bejelentések

**1. napirend**

***Előterjesztés a Hajdúszoboszlói Városi Televízió részére pótelőirányzat biztosítására (képviselő-testületi ülés 16. napirend)***

**196/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszlói Városi Televízió részére 1.000.000Ft pótelőirányzat biztosítását az 1. sz. mellékletben megfogalmazott kérelem feladat teljesítésére.**

**A pótelőirányzat forrása a város költségvetésének általános tartaléka.**

Határidő: 2024. november 14.

Felelős: bizottsági elnök

**2. napirend**

***Előterjesztés Hajdúszoboszló Város Önkormányzata és a Hajdúszoboszlói AERO CLUB Hajdúszoboszló Sportegyesület között fennálló hasznosítási szerződésben foglaltak betartásának ellenőrzése (csak bizottsági anyag)***

**197/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága a Hajdúszoboszló Város Önkormányzata és az AERO CLUB Hajdúszoboszló Sportegyesület között fennálló hasznosítási szerződésben foglaltak betartásának ellenőrzéséről készített jelentést elfogadja.**

Határidő: azonnal

Felelős: Jegyző

**3. napirend**

***Előterjesztés árverésen értékesítendő ingatlanról (képviselő-testületi ülés 14. napirend)***

**198/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az árverésen értékesítendő ingatlanról előterjesztést és módosított határozati javaslatot, és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete hozzájárulását adja az alábbi ingatlan árverésen történő értékesítéséhez:**

|  |  |  |  |  |
| --- | --- | --- | --- | --- |
| **Sorsz.** | **Ingatlan**  **helyrajzi száma** | **Ingatlan címe, megnevezése** | **Ingatlan területe (m2)** | **Ingatlan bruttó induló ára (Ft)** |
|  | **6203.** | **Rákóczi u. 1. sz.**  **kivett lakóház, udvar, gazdasági épület** | **415** | **81.792.000,-** |

**Az ingatlanok értékesítésére a Hajdúszoboszló város nemzeti vagyonáról szóló 10/2013. (IV.18.) önkormányzati rendelet előírásai alapján kerül sor.**

**Hajdúszoboszló Város Önkormányzatának Képviselő-testülete felkéri az Önkormányzati Irodát az értékesítési eljárás lefolytatására.**

**Hajdúszoboszló Város Önkormányzatának Képviselő-testülete felhatalmazza a Polgármestert az adásvételi szerződés aláírására.**

Határidő: 2024. november 13.

Felelős: bizottsági elnök

**4. napirend**

***Előterjesztés a Magyar Mélyépítő Kft. kérelméről (képviselő-testületi ülés 06. napirend)***

**199/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága levette napirendről a Magyar Mélyépítő Kft. kérelméről előterjesztést.**

**5. napirend**

***Előterjesztés a Pénzügyi és Gazdasági Bizottság elnökhelyettesének megválasztására (szóbeli előterjesztés)***

**200/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága Mester József önkormányzati képviselőt választotta bizottsági elnökhelyettesnek.**

**6. napirend**

***Előterjesztés Hajdúszoboszló Város Önkormányzata Képviselő-testületének az önkormányzat 2024. évi költségvetéséről szóló 4/2024. (II. 22.) önkormányzati rendelete módosításáról (képviselő-testületi ülés 02. napirend)***

**201/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszló Város Önkormányzata Képviselő-testületének az önkormányzat 2024. évi költségvetéséről szóló 4/2024. (II. 22.) önkormányzati rendelete módosításáról előterjesztést és rendelettervezetet.**

Határidő: 2024. november 14.

Felelős: bizottsági elnök

**7. napirend**

***Előterjesztés a Kovács Máté Városi Művelődési Központ és Könyvtár részére pótelőirányzat biztosítására (képviselő-testületi ülés 17. napirend)***

**202/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Kovács Máté Városi Művelődési Központ és Könyvtár részére 19.974.000 Ft pótelőirányzat biztosítását az 1. sz. mellékletben kiadott kérelemben rögzített feladatok utólagos, kiegészítő finanszírozására azzal, hogy az intézmény a hivatkozott többletköltségről készítsen részletesebb kimutatást, és az a decemberi képviselő-testületi ülésen kerüljön beterjesztésre.**

**A pótelőirányzat forrása a város költségvetésének általános tartaléka.**

Határidő: 2024. november 14.

Felelős: bizottsági elnök

**8. napirend**

***Előterjesztés a Sarkcsillag 424 Kft. kérelméről (képviselő-testületi ülés 10. napirend)***

**203/2024. (XI.13) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a Sarkcsillag 424 Kft. második vonatra vonatkozó díjszabás módosítására irányuló kérelmét.**

Határidő: 2024. november 14.

Felelős: bizottsági elnök

**9. napirend**

***Előterjesztés Hajdúszoboszló Város Önkormányzata Képviselő-testületének a helyi adókról szóló 22/2012. (XI. 29.) önkormányzati rendelete módosításáról (képviselő-testületi ülés 03. napirend)***

**204/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszló Város Önkormányzata Képviselő-testületének a helyi adókról szóló 22/2012. (XI. 29.) önkormányzati rendelete módosításáról előterjesztést és rendelettervezetet azzal a módosítással, hogy az idegenforgalmi adó mértéke az önkormányzat belterületi határain belül 700 Ft/fő/vendégéjszaka, belterületi határain kívül marad 350 Ft/fő/vendégéjszaka.**

Határidő: 2024. november 14.

Felelős: bizottsági elnök

**10. napirend**

***Előterjesztés az Aero Club HSE kérelméről (képviselő-testületi ülés 07. napirend)***

**205/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja az Aero Club Hajdúszoboszló Sportegyesület részére a Hajdúszoboszlói Repülőtéren található kishangár felújításához az árajánlatban foglaltaknak megfelelően.**

**A kishangár felújításának mindennemű költsége az Aero Club Hajdúszoboszlói Sportegyesületet terheli.**

Határidő: 2024. november 14.

Felelős: bizottsági elnök

**11. napirend**

***Előterjesztés a Szent István parkban található közterület eltérő használatáról (dodgem) (képviselő-testületi ülés 08. napirend)***

Harsányi István: van-e kiegészítés?

**206/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága** **nem támogatja a kérelemben megjelölt vidámparki elemek telepítését a Szent István park zöldfelületére.**

Határidő: 2024. november 14.

Felelős: bizottsági elnök

**12. napirend**

***Előterjesztés a Szent István parkban található közterület eltérő használatáról (teázó) (képviselő-testületi ülés 09. napirend)***

**207/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja Tóthné Pető Anikó Éva egyéni vállalkozó kérelemében megjelölt teaárusítási szolgáltatási tevékenység végzését 3x2 m területű faházban a Szent István parkban, 2024. június 1.- szeptember 30. között.**

Határidő: 2024. november 14.

Felelős: bizottsági elnök

**13. napirend**

***Előterjesztés a 2475/13. és 2475/27. hrsz-ú ingatlanokat érintő HÉSZ módosítására (képviselő-testületi ülés 11. napirend)***

**208/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elviekben hozzájárulását adja a Hajdúszoboszló Város Önkormányzata tulajdonában lévő 2475/13. és 2475/27. hrsz-ú ingatlanokat érintő övezeti szabályozási vonal Helyi Építési Szabályzat belterületi szabályozási tervén az aktuális telekhatárra történő igazításhoz.**

**A Bizottság javasolja a Képviselő-testületnek a Főépítész felkérését a Helyi Építési Szabályzat módosítására.**

Határidő: 2024. november 14.

Felelős: bizottsági elnök

**14. napirend**

***Előterjesztés a Habi Kft. területhasználat iránti kérelméről (képviselő-testületi ülés 12. napirend)***

**209/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja ahhoz, hogy a HABI Mezőgazdasági Gép és Gépalkatrész Kft. a Hajdúszoboszlói Városgazdálkodási Nonprofit Zrt-től bérelt 590/2 hrsz-ú áruház megnevezésű üzlet épületének hátsó fala mentén 2,5 m\*6 m-es tárolórészt alakítson ki. A tárolórész alatti 13 m2 nagyságú földterületre, mely a Hajdúszoboszló Város Önkormányzata tulajdonában lévő 590/1 hrsz-ú, közterület megnevezésű ingatlan része, a HABI KFT köteles területhasználati szerződést kötni Hajdúszoboszló Város Önkormányzatával, az alábbi feltételek szerint:**

**- bérleti idő időtartama határozatlan,**

**- a bérleti szerződés ugyanazon a napon szűnik meg, mint a HABI KFT és a Hajdúszoboszlói Városgazdálkodási Nonprofit Zrt. között a 590/2 hrsz-ú áruház épületére kötött bérleti szerződés,**

**- a bérlő köteles a tároló kialakításakor a vonatkozó jogszabályok maradéktalan betartására,**

**- a bérleti szerződés megszűnésekor bérlő köteles a tárolórész maradéktalan elbontására és a terület eredeti állapotban történő helyreállítására,**

**- a bérleti díj mértéke 50.000 Ft/év, mely minden évben megemelkedik a KSH által megállapított előző évi fogyasztói árindex mértékével.**

Határidő: 2024. november 14.

Felelős: bizottsági elnök

**15. napirend**

***Előterjesztés a napvitorla alatti pavilonokról (képviselő-testületi ülés 13. napirend)***

**210/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja, hogy jelenlegi helyén és formájában a továbbiakban is hasznosítva legyen a Gyógyfürdő előtti téren, a napvitorla alatt található két darab pavilon vendáglátó-egységként.**

Határidő: 2024. november 14.

Felelős: bizottsági elnök

**211/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja, hogy a gyógyfürdő előtti téren, a napvitorla alatt található két darab pavilont az önkormányzat saját költségén áttelepíti a fürdő főbejáratától jobb oldalra, a Tourinform Iroda és a nyilvános mosdó közötti területre, a fürdő területére besüllyesztve, és azt a továbbiakban is vendéglátóegységként kívánja hasznosítani, ennek érdekében pályázatot ír ki a hasznosításra.**

**Az áthelyezett pavilonok arculata legyen igényes, és úgy legyen tervezve és kialakítva, hogy a fürdő oldalának arculata ne sérüljön, és illeszkedjen a már ottlévő vendéglátóegység arculatához.**

**A Bizottság javasolja a Képviselő-testületnek, hogy kérje fel az Önkormányzati Irodát, hogy a decemberi képviselő-testületi ülésre dolgozza ki és terjessze elő a pályáztatás feltételeit.**

Határidő: 2024. november 14.

Felelős: bizottsági elnök

**16. napirend**

***Előterjesztés tulajdonosi hozzájárulás kiadására a Hajdúszoboszló 2475/19., 2475/26., 2477/4., 2667/58. hrsz-ú ingatlanon létesülő napelemes kiserőmű, valamint 20 kV-os termelői kábel építéséhez (képviselő-testületi ülés 15. napirend)***

**212/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a tulajdonosi hozzájárulás kiadására a Hajdúszoboszló 2475/19., 2475/26., 2477/4., 2667/58. hrsz-ú ingatlanon létesülő napelemes kiserőmű, valamint 20 kV-os termelői kábel építéséhez előterjesztést és határozati javaslatot, és javasolja elfogadásra a képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete, mint a Hajdúszoboszló, 2475/19., 2475/26., 2477/4., 2667/58., 2475/6., 2508., 2475/18. hrsz.-ú ingatlanok tulajdonosi jogának gyakorlója, hozzájárulását adja, hogy a 2475/19., 2475/26., 2477/4., 2667/58. hrsz.-ú ingatlanokon 730 kVA csatlakozási teljesítményű naperőmű, valamint a 2475/26., 2475/6., 2508., 2475/18. hrsz.-ú ingatlanokon a napelemes kiserőművel kiszolgáló 20 kv-os termelői kábel építése kivitelezésre kerüljön.**

**A kérelmezőnek a kivitelezés során be kell tartania a vonatkozó jogszabályi előírásokat. A tulajdonosi hozzájárulás nem mentesíti kérelmezőt a szükséges szakhatósági és más engedélyek beszerzésétől és az azokban foglaltak betartása alól.**

**A Képviselő-testület felhatalmazza a Polgármestert a tulajdonosi hozzájárulás aláírására.**

Határidő: 2024. november 14.

Felelős: bizottsági elnök

**17. napirend**

***Előterjesztés a társasházak felújításának pénzügyi támogatásáról szóló 9/2020. (IV. 23.) önkormányzati rendelet módosítására (képviselő-testületi ülés 19. napirend)***

**213/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a társasházak felújításának pénzügyi támogatásáról szóló 9/2020. (IV. 23.) önkormányzati rendelet módosítására előterjesztést és rendelettervezetet és javasolja elfogadásra a Képviselő-testületnek.**

Határidő: 2024. november 14.

Felelős: bizottsági elnök

**18. napirend**

***Előterjesztés pályázat benyújtásáról külterületi utak felújítására vonatkozóan (képviselő-testületi ülés 20. napirend)***

**214/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Debreceni út 02 hrsz-ú külterületi út szakaszának felújítását az E.ON százas állomáshoz vezető bekötő út város felőli kanyarodó ívének végétől a Keleti felhajtó előtti kanyarig, mely során burkolat korszerűsítés történik, valamint a 10473 hrsz-ú Alma dűlő külterületi út és a 10448/1 hrsz-ú Ribizli dűlő külterületi út érintett szakaszának stabilizálását.**

**A támogatási kérelem a KAP-RD43-1-24 azonosítószámú, "Külterületi utak fejlesztése" című pályázati felhívás keretében kerül benyújtásra.**

**Fejlesztés megnevezése: Külterületi útfelújítások Hajdúszoboszlón (hrsz 02, hrsz 10473)**

Határidő: 2024. november 14.

Felelős: bizottsági elnök

**19. napirend**

***Előterjesztés a jégpálya üzemeltetésével kapcsolatosan (képviselő-testületi ülés 21. napirend)***

**215/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a jégpálya üzembe helyezéséhez szükséges hűtőközeg beszerzésére bruttó 5.851.703 Ft összeg biztosítását a 2024. évi költségvetés tartalékkerete terhére.**

Határidő: 2024. november 14.

Felelős: bizottsági elnök

**216/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a jégpálya 2024.12.01. és 2025.01.31. közötti üzemeltetését, hétköznapokon 14:00 – 20:00 óra, hétvégén és iskolai szünetben 9:00 – 20:00 óra közötti nyitva tartással.**

**A Bizottság javasolja, hogy a Képviselő-testület az üzemeltetéssel teljes nyitvatartási időben a Városgazdálkodási Nonprofit Zrt-t bízza meg, mely feladatellátás kiadásaira (9. sz. melléklet 37/ÖK sora) legfeljebb bruttó 11 404 690 Ft összeget biztosít a 2024. évi költségvetés tartalékkerete terhére**.

Határidő: 2024. november 14.

Felelős: bizottsági elnök

**20. napirend**

***Előterjesztés a Bányász-Arany János utcák kereszteződésben köztéri térfigyelő kamera telepítésével kapcsolatosan (képviselő-testületi ülés 22. napirend)***

**217/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja 2 db térfigyelő kamera telepítését a Bányász utca – Arany János utca kereszteződésben, az előterjesztés szerinti helyszínen, rendszerbővítéssel együtt (16 db kamera bővítés), melynek kiadásaira (13. sz. melléklet 6/ÖK sora) további 1 052 315 Ft összeg biztosítását a 2024. évi költségvetés tartalékkerete terhére.**

Határidő: 2024. november 14.

Felelős: bizottsági elnök

**21. napirend**

***Előterjesztés városüzemeltetési feladatok többletforrás igényéről (képviselő-testületi ülés 24. napirend)***

**218/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja és javasolja a Képviselő-testületnek**

* **az „egyéb áramdíjak” (9. melléklet 06/ÖK sor) költséghely vonatkozásában 12.600 E Ft összeg,**
* **a „közvilágítás” (9. melléklet 05/ÖK sor) költséghely vonatkozásában 19.900 E Ft összeg,**
* **a repülőtér közüzemi díjára 3.500 E Ft összeg,**
* **a „szúnyoggyérítés és rágcsálóírtás” (9. melléklet 10/ÖK sor) költséghelyen 3.000 E Ft összeg,**
* **a „köztisztaság, síktalanítás” (9. melléklet 03/ÖK sor) költséghelyen 10.000 E Ft összeg,**
* **a „parkfenntartás” (9. melléklet 04/ÖK sor) költséghelyen 10.000 E Ft összeg biztosítását.**

**A fenti kiadások forrása a 13. melléklet 11/ÖK soron maradványként szereplő 29.098 E Ft valamint 29.902 E Ft-tal az általános tartalék.**

Határidő: 2024. november 14.

Felelős: bizottsági elnök

**22. napirend**

***Előterjesztés a víztorony felújítási munkálatai várható megkezdésével kapcsolatosan (képviselő-testületi ülés 25. napirend)***

**219/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja, hogy a Víztorony felújítása és a kapcsolódó Oláh Gábor u. 16. szám alatti telephely korszerűsítési munkálatai a 2025-2039. évekre vonatkozó Gördülő Fejlesztési Tervbe ütemezetten bekerüljenek az előterjesztésben foglaltak alapján.**

Határidő: 2024. november 14.

Felelős: bizottsági elnök

**23. napirend**

***Előterjesztés felsőoktatási ösztöndíjpályázat megalkotásáról (képviselő-testületi ülés 27. napirend)***

**220/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a felsőoktatási ösztöndíjpályázat megalkotásáról előterjesztést azzal a módosítással, hogy a 3. oldalon az „Előnyt élvező szakmák, szakterületek felsorolása törlésre kerül az előterjesztésből, és a határozati javaslatot az alábbiak szerint:**

**Hajdúszoboszló Város Önkormányzatának Képviselő-testülete úgy határoz, hogy 2025-től bevezeti Hajdúszoboszlón az előterjesztés tartalma szerinti Felsőoktatási ösztöndíj pályázatot.**

**Felkéri a Polgármestert, hogy az ösztöndíj létrehozásához szükséges forrás a 2025. évi költségvetésben álljon rendelkezésre, továbbá felkéri a Jegyzőt és a Polgármesteri Kabinetiroda vezetőjét, hogy a januári képviselő-testületi ülésre a pályázathoz kapcsolódó dokumentációt (adatlap, mellékletek, eljárásrend a bírálatra vonatkozóan), valamint az ösztöndíj megalkotásáról szóló rendeletet készítse elő.**

Határidő: 2024. november 14.

Felelős: bizottsági elnök

**24. napirend**

***Előterjesztés a Hóvirág utca fejlesztése projekt többlet önerő igényének 108/2024. évi (III.21.) határozat kiegészítéséről (képviselő-testületi ülés napirendje)***

**221/2024. (XI.13.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hóvirág utca fejlesztése projekt többlet önerő igényének 108/2024. évi (III.21.) határozat kiegészítéséről előterjesztést és a kiegészített határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete a 108/2024. (III.21.) számú határozatát módosítja, miszerint a TOP\_PLUSZ-1.2.1-21-HB1-2022-00045 azonosítószámú „Okosmegoldások és a Hóvirág utca infrastrukturális fejlesztése Hajdúszoboszlón” tárgyú pályázat Hóvirág utca projektelemre vonatkozó, műszaki tartalom módosulásához kapcsolódóan az önerő mértékét 43.902.582 Ft összegben hagyja jóvá a 2024. évi városi költségvetésben.**

**Hajdúszoboszló Város Önkormányzatának Képviselő-testülete a többletköltségek biztosítására többlettámogatási igényt kíván benyújtani.**

**Az önerő az alábbiak szerint kerül megbontásra:**

**- építési költségekhez kapcsolódó önerő összege 41.030.450 Ft,**

**- %-os átalány költségekhez kapcsolódó önerő összege 2.872.132 Ft.**

**Az önerő összege a költségvetési rendelet pályázati tartalék sora terhére biztosított.**

Határidő: 2024. november 14.

Felelős: bizottsági elnök

**K.m.f.**

**Harsányi István sk. Mester József sk.**

***bizottsági elnök bizottsági elnökhelyettes***

A kivonat hiteléül:

Hajdúszoboszló, 2024. november 25.

Balla Lászlóné

*leíró*